Πολύδωρος Πριάμου

Στην ελληνική μυθολογία ο Πολύδωρος ήταν ένας από τους γιους του βασιλιά της Τροίας Πριάμου και της Εκάβης.

Προς το τέλος του Τρωικού Πολέμου, ο Πρίαμος έστειλε το παιδί να το φυλάει ο φίλος του και βασιλιάς της Θράκης Πολυμήστορας. Αυτός, όμως, σκότωσε το παιδί και καταχράστηκε τον χρυσό που είχε στείλει ο Πρίαμος για τον Πολύδωρο. Το πτώμα του Πολύδωρου, που ο δολοφόνος πέταξε στη θάλασσα, κατέληξε στην Τροία, όπου εντοπίστηκε από τη μητέρα του, Εκάβη. Η Εκάβη εκδικήθηκε τη δολοφονία του παιδιού της σκοτώνοντας τα παιδιά του Πολυμήστορα και τυφλώνοντας τον ίδιο.

Παραπομπές

Εξωτερικοί σύνδεσμοι
 

Ελληνική μυθολογία
Πρόσωπα της ελληνικής μυθολογίας
Τρώες
Θνητοί της ελληνικής μυθολογίας